Hoe neem ek Jesus aan.....? - BibleForums Christian Message Board
Hoe neem ek Jesus aan.....?
Inligting Hoe neem ek Jesus aan.....?
Oct 23 2009, 05:29 AM
Ek is nog 'n a Ateis...ek dien nog geen God...ek is 'n ongelowige. Wat moet ek doen om Jesus as my Verlosser aan te neem? "Hoe word ek 'n Erfgenaam?" Wedergeboorte of bekering is 'n persoonlike saak tussen jou en God. Dit is 'n radikale verandering in jou lewe. Jy draai jou rug op die wêreld, breek met sonde en stap 'n pad van Heiligmaking...en ja, jy gaan heel moontlik baie vriende en selfs familie verloor in die proses. Jesus is die deur...die Oospoort. Lees ook "Die Wonder van die Bybel". Hier is 'n kort samevatting:
"Ek is die deur; as iemand deur My ingaan, sal hy gered word…"
Hoe word ek gered?
'n Geestelike geboorte is nodig
Soos in die Bybel geskryf (negatiewe vorm)
"Jesus antwoord en sê vir hom: Voorwaar, voorwaar Ek sê vir jou, as iemand nie weer gebore word nie, kan hy die koninkryk van God nie sien nie."
Haal die "nie's" uit en lees weer
"Jesus antwoord en sê vir hom: Voorwaar, voorwaar Ek sê vir jou, as iemand weer gebore word ,kan hy die koninkryk van God sien."
Kan ons deur goeie werke gered word?
"Want uit genade is julle gered, deur die geloof, en dit nie uit julleself nie: dit is die gawe van God;"
".. want almal het gesondig en dit ontbreek hulle aan die heerlikheid van God,.."
"…maar my ouers is gelowiges, so ek is ook gered…."
"So sal elkeen van ons dan vir homself aan God rekenskap gee."
"Die siel wat sondig, dié moet sterwe; die seun sal nie die ongeregtigheid van die vader help dra nie, en die vader sal nie die ongeregtigheid van die seun help dra nie; die geregtigheid van die regverdige sal op hom wees, en die goddeloosheid van die goddelose sal op hom wees.
God bedoel wat Hy sê en Hy sê wat Hy bedoel!
Elkeen van ons het 'n lewenslyn met 2 vaste punte daarop.
Iewers op hierdie lyn moet 'n 2de geboorte wees, 'n geestelike geboorte volgens Johannes 3:3.
2000 jaar gelede het Jesus die prys betaal vir ons sondes.
Wanneer ek Jesus aanneem as my Verlosser en Saligmaker skryf Hy my naam in die boek van die lewe en ek word Sy kind.
"Daarom is jy nie meer dienskneg nie, maar kind; en as jy kind is, dan ook erfgenaam van God deur Christus"
Poel van Vuur
"En as dit bevind is dat iemand nie opgeskryf was in die boek van die lewe nie, is hy in die poel van vuur gewerp."
"En Hy het vir my gesê: Dit is verby! Ek is die Alfa en die Oméga, die begin en die einde. Aan die dorstige sal Ek gee uit die fontein van die water van die lewe, verniet."
Jesus het die prys betaal….en ek en jy kan die geskenk van die ewige lewe kry…..verniet!
Neem Hom aan deur hierdie gebed te bid.
"Here, ek kom na U toe, net soos ek is. Ek besef ek is verlore. Dankie dat U my wil red en dat U vir my ja sê. Ek sê ook vir U ja. Vergewe en verlos my van my sonde; maak my U kind. Skryf my naam in die Boek van die Lewe. Ek neem U aan as my Verlosser. Dankie dat ek nou U kind kan wees."
Jy kan op God vertrou
"God is geen man dat Hy sou lieg nie; of 'n mensekind dat dit Hom sou berou nie. Sou Hy iets sê en dit nie doen nie, of spreek en dit nie waar maak nie?"
As jy hierdie gebed met begeerte en opregtheid van hart gebid het, dan kan jy jou naam in skryf by Johannes 3:3.
As jy meer wil weet oor bekering of wedergeboorte kan jy my gerus kontak. Sluit aan by 'n gemeente wat die Woord suiwer verkondig, doen bybelstudie, bid en stap 'n nuwe pad saam met Jesus. Sê totsiens vir die ou lewe en begin geestelik te groei.